Document ID: 31998R1832

KOMISSION ASETUS (EY) N:o 1832/98,
annettu 25 päivänä elokuuta 1998,
tuoreesta kuivattujen luumujen tuottajille maksettavan vähimmäishinnan sekä kuivattujen luumujen tuotantotuen määrän vahvistamisesta markkinointivuodeksi 1998/1999
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1), sellaisena kuin se on viimeksi muutettuna asetuksella (EY) N:o 2199/97 (2), ja erityisesti sen 3 artiklan 3 kohdan ja 4 artiklan 9 kohdan,
sekä katsoo, että
asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tuotantotukijärjestelmän osalta 19 päivänä maaliskuuta 1997 annetun komission asetuksen (EY) N:o 504/97 (3), sellaisena kuin se on viimeksi muutettuna asetuksella (EY) N:o 1590/98 (4), 2 artiklassa vahvistetaan markkinointivuodet,
asetuksen (EY) N:o 2201/96 3 artiklassa esitetään vähimmäishinnan ja 4 artiklassa tuotantotuen määrän vahvistamisperusteet,
tiettyjen tukeen oikeutettujen hedelmä- ja vihannesjalosteiden tuottajille maksettavista vähimmäishinnoista sekä tuotantotuen määristä 19 päivänä kesäkuuta 1984 annetun komission asetuksen (ETY) N:o 1709/84 (5), sellaisena kuin se on viimeksi muutettuna asetuksella (EY) N:o 1591/98 (6), 3 artiklassa määritellään ne tuotteet, joille vahvistetaan vähimmäishinta ja tuki, ja tuotantotukeen oikeutettujen tuoreesta kuivattujen luumujen ja kuivattujen luumujen vähimmäislaatuvaatimuksista 22 päivänä heinäkuuta 1985 annetussa komission asetuksessa (ETY) N:o 2022/85 (7) vahvistetaan kyseisiltä tuotteilta vaadittavat ominaisuudet; näin ollen olisi vahvistettava markkinointivuoden 1998/1999 vähimmäishinta ja tuotantotuki, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuonna 1998/1999
a) asetuksen (EY) N:o 2201/96 3 artiklassa tarkoitettu vähimmäishinta on 193,523 ecua 100 nettokilogrammalta tuottajalta lähtiessä asetuksen (ETY) N:o 1709/84 3 artiklassa määriteltyjen Ente-lajikkeen tuoreesta kuivattujen luumujen osalta;
b) asetuksen (EY) N:o 2201/96 4 artiklassa tarkoitettu tuotantotuki on 81,360 ecua 100 nettokilogrammalta asetuksen (ETY) N:o 1709/84 3 artiklassa määriteltyjen kuivattujen luumujen osalta.
2 artikla
1. Kun jalostus tapahtuu sen jäsenvaltion ulkopuolella, jossa tuote on viljelty, mainitun jäsenvaltion on toimitettava tuotantotukea maksavalle jäsenvaltiolle todisteet siitä, että tuottajille maksettava vähimmäishinta on maksettu.
2. Jäsenvaltiot toteuttavat tarvittavat toimenpiteet varmistaakseen, että tukea saaneet kuivatut luumut jalostetaan tämän jälkeen asetuksen (EY) N:o 504/97 1 artiklan 1 kohdan c alakohdassa tarkoitetuiksi tuotteiksi.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä elokuuta 1998.

Labels: 2
17
19
6